اوکراین تشقی ایشلر وزیری دیمیترو کولبا انگلستان و پولند بیلن اوچ تامانلیک همکارلیک اتفاقی قورگن لیکلرینی بیلدیردی.
کولبا اولکه سیگه بارگن انگلستان تشقی ایشلر وزیری لیز تراس بیلن پایتخت کیفده مشترک مطبوعاتی کنفرانس اویوشتیردی.
اوکراین، انگلستان و پولند اورته سیده اوچ تامانلیک همکارلیک اتفاقی قوریلیشیدن خبر بیریشدن فخرلنگن لیکلرینی تلگه آلگن کولبا بو اتفاق شکلی توغریسیده معلومات بیریله جگینی قید ایتدی.
کولبا مشترک بیاناتده پولند و انگلستان نینگ اوکراین نینگ توپراق بوتونلیگینی قوریقلش اوچون اوکراین خلقی بیلن یان یانگه بولیش گه دوام ایته جکلرینی تلگه آلگن لیگینی معلوم قیلیب "پولند و انگلستان اولکه میزنی قوریقلشده بیزگه یاردم بیره دی" دیب گپیردی.
وزیر کولبا ینگی اتفاق نینگ اعضالرنینگ اقتصادی، تجاری، انرژی و ناتوغری معلوماتگه قرشی کوره ش ساحه لریده همکارلیک قیله جگینی تاکییدله دی.
تراس هم اولکه سی نینگ اوکراین گه و انرژی ساحه سیده گی مستقل لیگی بیلن تیگیشلی پروژه لر اوچون مالی همکارلیک نینگ 100 میلیون سترلین گه کوتریشیدن خبر بیردی.
کیف نینگ "روس هجومچیلیگی" گه قرشی مقاومتینی تقدیر ایتگن لیگینی افاده ایتگن تراس شولرنی ایتدی:
"بیرلشگن قراللیک بولیب اوکراین گه کمک بیریشده بیرینچی اورینده توریش بیلن فخرلنه میز" دیب ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
